Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 372

3. A méhek származása 3.1. A fajta megválasztásakor figyelembe kell venni az egyed átállási képességét, a helyi körülményekhez alkalmazkodó vitalitását, és a betegségekkel szembeni ellenálló-képességét. Elõnyben kell részesíteni az apis mellifera európai törzseit és ezek helyi ökotípusait. 3.2. Méhészet alapítása történhet a családok szétosztásával, vagy e rendelet követelményeinek megfelelõ ökológiai egységbõl származó méhcsaládok, illetve kaptárok beszerzésével. 3.3. Az ellenõrzõ szervezet elõzetes engedélye alapján a termelési egységben eredetileg meglévõ méhészet, amelyik korábban nem tett eleget a rendelet elõírásainak, egyéves átállási idõszak után termékeit ökológiai megjelöléssel forgalmazhatja. 3.4. A méhcsaládok, rajok önmagukban hagyományos méhészetekbõl is átvehetõk a 2002. augusztus 24-ig tartó átmeneti idõszak alatt, amit átállási idõszaknak kell követni. 3.5. Az ellenõrzõ szervezettel engedélyeztetni kell a méhészet újratelepítését, ha egészségügyi probléma vagy természeti katasztrófa az állatok körében magas elhullást okozott, és e rendelet követelményeinek megfelelõ méhészetbõl nem szerezhetõ be. Ezt követõen szükség van átállási idõszakra. 3.6. A méhészet felújításakor a méhcsalád, illetve a rajok tíz százalékban származhatnak e rendelet követelményeinek nem megfelelõ méhészetekbõl is, feltéve, ha az állatokat ökológiai termelésbõl származó lépekkel vagy lépalapokkal felszerelt, és ugyanilyen származású kaptárokba helyezik. Ebben az esetben az átállási idõszakra vonatkozó szabályokat nem kell alkalmazni.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes